Diari Oficial de la Generalitat Valenciana


Sumari del DOGV 4897, del 03-12-2004 (2004/12119)

RESOLUCIÓ de 30 de novembre de 2004, de la Direcció General d'Administració Autonòmica, per la qual es convoca concurs de mèrits núm. 67/2004, per a la provisió de llocs de treball de naturalesa funcionarial, sector administració general, grup C.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12253


Data del document
:   30-11-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * professió administrativa
    * administració regional

RESOLUCIÓ de 30 de novembre de 2004, de la Direcció General d'Administració Autonòmica, per la qual es convoca concurs de mèrits núm. 67/2004, per a la provisió de llocs de treball de naturalesa funcionarial, sector administració general, grup C. [2004/12294]
  
Actualment, existixen en l'administració del Govern Valencià determinats llocs de treball de naturalesa funcionarial, sector administració general, grup C, de provisió per concurs, inclosos en les relacions de llocs de treball vigents, aprovades per Resolució d'esta Direcció General de 5 de juliol de 2004 (DOGV núm.4796, de 13 de juliol de 2004), que es troben vacants o proveïts de forma provisional. Per tant, han de ser objecte de concurs per a la seua provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
Així mateix, per LES Ordes de 28 de març de 2003, de la Conselleria de Justícia i Administracions Públiques, van ser convocats procediments selectius d'accés al grup C, pel torn de promoció interna, mitjançant conversió directa de places, Convocatòries 6/2000 i 7/2000 (DOGV núm. 4.474, de 4 d'abril de 2003). Per tal de donar compliment al que preveu la base 13.1 d'estes convocatòries, els aspirants que van superar els processos selectius i no són titulars amb destinació definitiva d'un lloc de treball, participaran en el present concurs de conformitat amb el que preveu la present resolució.
  
Esta resolució es dicta d'acord amb el que preveu l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat per Decret 33/1999 de 9 de març, del Govern Valencià, i en l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
De conformitat amb el que es disposa en els paràgrafs 2n i 3r de l'article 16.10 de la Llei de la Funció Pública Valenciana, en relació amb el Decret 133/2004, de 3 de setembre, pel qual s'establix l'estructura orgànica de la Presidència i de les conselleries de l'administració de la Generalitat Valenciana, així com el que establixen les disposicions transitòries corresponents dels decrets 180, 184, 185, 183 i 181 del Consell, pels quals s'aproven els reglaments orgànics i funcionals de la Presidència de la Generalitat, de la Conselleria d'Empresa, Universitat i Ciència, la Conselleria de Turisme, la Conselleria de Cultura, Educació i Esport, i la Conselleria de Justícia i Administracions Públiques, els llocs de treball s'adjudicaran, si fa el cas, d'acord amb la nova adscripció derivada de l'esmentada estructura organitzativa.
  
El lloc de treball número 18135, s'inclou en la present Convocatòria en execució de les sentències núms. 304 i 313 de 2002, recaigudes en els procediments abreviats núms. 10/02 i 292/01 respectivament, seguits en el Jutjat Contenciós Administratiu núm. 7 de Valéncia, confirmades ambdós per les sentències núms. 912 i 939 de 2004, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
  
Esta convocatòria es realitza de conformitat amb les previsions de l'Acord de la Mesa Sectorial de Funció Pública per a l'Estabilitat Laboral i la Promoció Professional dels seus Empleats Públics, subscrit el 7 d'octubre de 2003.
  
En virtut d'això, fent ús de les facultats que li conferix l'apartat 3 de l'article 18 del Reglament aprovat pel ja indicat Decret 33/1999, esta Direcció General fent ús de les competències que li atribuïx l'article 15 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
D'Acord amb el que preveu l'article 20.1.a), del Text Refós de la Llei de la Funció Pública Valenciana, es convoca Concurs per a la provisió dels llocs de treball de naturalesa funcionarial, sector administració general, grup C, que es relacionen en l'annex II d'esta resolució. Dit Concurs es desenvoluparà d'acord amb les següents
  
BASES:
  
Primera. Participants
  
1r. Els qui concursen han d'estar en possessió dels requisits exigits en la classificació dels llocs de treball que sol·liciten i mantindre'ls durant tot el procés, fins al dia de la presa de possessió. La participació en el Concurs pot tindre caràcter voluntari o forçós:
  
A) Poden participar amb caràcter voluntari:
  
Els funcionaris de carrera del grup C, sector administració general, de l'administració del Govern Valencià i de les corporacions locals de la Comunitat Valenciana, que hagueren sigut seleccionats pel sistema previst en l'article 10.1 del Text Refós de la Llei de la Funció Pública Valenciana.
  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6 de l'article 20 de la Llei de Funció Pública Valenciana.
  
El personal en excedència voluntària, per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
  
B) Participaran amb caràcter forçós:
  
1) Els funcionaris de carrera del grup C, sector administració general, de l'administració del Govern Valencià en situació d'excedència forçosa, així com els suspesos que hagen complit el període de suspensió.
  
2) Els funcionaris de carrera de l'administració del Govern Valencià del mateix grup i sector a què es referix l'apartat anterior, i que estiguen adscrits amb destinació provisional a algun dels llocs convocats en esta resolució. En el cas que este personal no obtinga cap lloc en la present Convocatòria, i es proveïsca en el Concurs el lloc a què es trobe adscrit, quedarà sense destinació i a disposició de la Subsecretaria de la Conselleria en què prestava servicis, conforme a l'article 52.2 de la Llei de la Funció Pública Valenciana.
  
3) El personal que va superar l'oposició o el curs selectiu d'accés al grup C, pel torn de promoció interna, mitjançant conversió directa de places, convocats per sengles ordes de 28 de març del 2003, convocatòries 6/2000 i 7/2000 (DOGV núm. 4.474, de 4 d'abril de 2003) i que no siguen titulars amb destinació definitiva d'un lloc de treball.
  
2n. Tot el persona, a què fa referència l'anterior apartat B).1), que no prenga part en el present Concurs, serà declarat en la situació d'excedència voluntària.
  
Segona. Presentació de sol·licituds
  
Els concursants presentaran els següents impresos: ?Sol·licitud de Participació?, ?Autobarem de Participació?, ?Sol·licitud de Destinacions- i ?Instruccions Particulars- dins del ?Sobre?, i d'acord amb els models oficials que es facilitaran en les oficines públiques indicades en l'Annex I.
  
El ?Sobre?, amb els documents esmentats en el paràgraf anterior i els documents justificatius corresponents, es presentarà en el termini de 20 dies hàbils, comptadors des del dia següent de la publicació d'esta Convocatòria en el Diari Oficial de la Generalitat Valenciana, en el Registre de la Conselleria de Justícia i Administracions Públiques, carrer Miquelet,5, 46598-València, als corresponents registres dels servicis centrals i territorials de les distintes conselleries o en les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A fi de facilitar la gestió del procediment, els documents que s'aporten hauran d'introduir-se en el ?Sobre- numerats i en el mateix orde en què vénen relacionats en el seu exterior. Només s'aportaran documents justificatius dels mèrits que s'al·leguen, quan no consten en el Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en tal registre i que hagen de valorar-se d'acord amb la Convocatòria, sense necessitat aportar els documents corresponents.
  
El personal a què es referix l'apartat B.3) de l'anterior base, que obligatòriament haurà de participar en el concurs restringit de provisió de llocs, estarà exempt de presentar sol·licitud de participació.
  
Tercera. Llocs de treball a sol·licitar
  
A) Els participants amb caràcter voluntari podran sol·licitar, per orde de preferència, els llocs de treball relacionats en l'annex II, per als quals complisquen els requisits exigits.
  
B) Els participants amb caràcter obligatori, citats en la base primera apartat B.1, hauran de sol·licitar per orde de preferència tots els llocs de treball relacionats en l'annex II, per als quals complisquen els requisits exigits.
  
C) Els participants amb caràcter obligatori, citats en la base primera apartat B.2, hauran de sol·licitar, almenys, el lloc de treball que ocupen, conforme al que disposa l'article 45.3 de la Llei de la Funció Pública Valenciana.
  
Quarta. Barem de mèrits
  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, l'avaluació dels mèrits dels concursants es realitzarà d'acord amb el que s'establix en la present base:
  
Antiguitat i grau:
  
1) Antiguitat: s'avaluarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
  
2) Grau: el grau personal consolidat pels aspirants s'avaluarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial, d'igual o superior nivell a l'exigit per a l'exerciment del lloc de treball a proveir, excloent-ne el que siga necessari per a l'accés al lloc: 1,5 punts per títol, fins a un màxim de 3 punts. Només es puntuarà el títol o títols de major nivell, entenent-se compreses en este aquelles altres titulacions necessàriament prèvies per a l'obtenció del nivell superior.
  
2) Cursos de Formació i Perfeccionament:
  
S'avaluaran els cursos de formació i perfeccionament, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap cas es puntuaran en el present subapartat, ni en l'anterior, els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
En el supòsit de cursos impartits, estos s'avaluaran per una sola vegada, no sent susceptibles de ser avaluades successives edicions d'un mateix curs.
  
3) Valencià:
  
El coneixement del valencià s'avaluarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
  
a) Coneixement Oral: 0,75 punts.
  
b) Grau Elemental: 1 punt.
  
c) Grau Mitjà: 2 punts.
  
d) Grau Superior: 3 punts.
  
L'avaluació del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, avaluant-se exclusivament, en este últim cas, la possessió de major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat, de llicenciatura en les distintes filologies, o de mestre: especialitat de Llengua Estrangera, sempre que no haja sigut objecte d'avaluació per l'apartat de Formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics: experiència:
  
L'experiència com a funcionari de carrera, en l'exerciment de llocs de treball del mateix grup i naturalesa i de nivell de complement de destinació igual o superior al del posat a què es concursa, s'avaluarà a raó de 0,10 punts per mes complet, fins a un màxim de 3 punts.
  
Només als efectes del que disposa este apartat, s'entendrà que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
2n. La puntuació màxima possible, a obtindre per tots els apartats, serà de 25 punts.
  
3r. En cas d'empat, s'adjudicarà el lloc de treball al concursant que haja obtingut major puntuació en l'apartat de formació; si dita puntuació fóra també igual, es considerarà l'obtinguda per antiguitat i grau i, finalment, els mèrits específics. De persistir l'empat, s'adjudicarà per sorteig.
  
Cinquena. Puntuació mínima
  
Per a obtindre l'adjudicació d'un dels llocs caldrà aconseguir un mínim de 2 punts.
  
Sisena. Avaluació de mèrits
  
Únicament es tindran en compte els mèrits al·legats, obtinguts o en condicions d'obtindre, abans de finalitzar el termini de presentació de sol·licituds per a participar en este concurs i acreditats documentalment en el termini establit en la base segona paràgraf segon.
  
Els mèrits s'avaluaran per una Comissió d'Avaluació, la composició de la qual s'indica en l'apartat segon de la present Resolució.
  
Setena. Adjudicació de destinacions
  
1r. L'adjudicació de destinacions es farà segons l'orde de la puntuació que s'haguera obtingut per aplicació del barem assenyalat en la base quarta.
  
La Comissió d'Avaluació, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases d'avaluació del Concurs, així com els llocs adjudicats, mitjançant la seua publicació al tauler d'anuncis dels servicis centrals de la Conselleria de Justícia i Administracions Públiques, al carrer Miquelet núm. 5, de València, i als taulers d'anuncis de les adreces territorials de dita Conselleria a Alacant (carrer Doctor Gadea núm. 10, 2a) i a Castelló (carrer Major núm. 78). En l'anunci corresponent es concedirà un termini de 10 dies hàbils, comptadors del següent de la seua exposició, perquè les persones interessades puguen al·legar i, si fa el cas, justificar el que estimen pertinent davant de la Comissió d'Avaluació.
  
Així mateix i a efectes merament informatius, s'inserirà en la pàgina Web d'esta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).
  
Una vegada redactada per la Comissió d'Avaluació la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el DOGV, i dita publicació servirà de notificació als interessats.
  
2n. L'adjudicació de destinacions al personal a què es referix l'apartat B.3 de la base primera, per a aquells que va aprovar l'oposició o el curs selectiu d'accés al grup C, pel torn de promoció interna per mitjà de conversió directa de places en les Convocatòries 6/2000 i 7/2000 i que no són titulars amb destinació definitiu d'un lloc de treball, tindrà lloc una vegada adjudicades les destinacions a la resta de participants del present Concurs de Mèrits.
  
Amb este fi, seran convocats en acte únic, mitjançant à d'inserció d'anunci en el DOGV, per a elegir destinació entre els llocs oferits en este Concurs que hagen quedat deserts, i si fa el cas, i si és necessari, aquells que hagen deixat vacants el personal participant en este Concurs. En el supòsit que calguera, la Direcció General d'Administració Autonòmica verificarà i comprovarà la situació dels llocs de treball objecte de resultes, i facilitarà la relació de què hagen de ser oferits per a la seua adjudicació.
  
L'orde d'elecció es realitzarà d'acord amb les puntuacions que van aconseguir en els corresponents procediments selectius, i les destinacions que resulten adjudicades per este procediment tindran caràcter definitiu.
  
Vuitena. Resolució del concurs
  
El present Concurs serà resolt per la Direcció General d'Administració Autonòmica, de la Conselleria de Justícia i Administracions Públiques, en un termini no superior a 6 mesos.
  
Novena. Desistiment, renúncia, sol·licitud condicionada i irrenunciabilitat de destinació
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el Concurs queden vinculades a les seues sol·licituds i al resultat del Concurs; sense perjudici del que s'indica en l'apartat 3 d'esta mateixa base.
  
2) Renúncia: no produirà cap efecte la renúncia del destinació adjudicada en este Concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una dels destinacions adjudicades, mitjançant escrit dirigit a la Direcció General d'Administració Autonòmica, dins del termini possessori, entenent que renúncia a la resta de llocs adjudicats, per als quals es designarà el següent candidat per orde de puntuació.
  
A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.
  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, que haurà de quedar acreditada en les actuacions, els qui participen en el Concurs podran condicionar les seues respectives peticions de vacants per a determinat municipi, al fet que també obtinguen destinació en este Concurs i en el mateix municipi, els concursants amb els qui convisquen. En el supòsit d'unions de fet, la convivència haurà d'acreditar-se mitjançant certificació de la inscripció al Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
La sol·licitud condicionada, d'un o diversos llocs, ha de formular-se necessàriament de mode exprés en la instància de participació en el Concurs, amb identificació de la persona i municipi de destinació a què es condiciona la sol·licitud. Quan els sol·licitants no puguen obtindre destinació en el mateix municipi a què hagen condicionat la seua petició, se'ls tindrà per desistits de la mateixa, sense perjudici del que procedisca respecte d'altres peticions de destinació que hagen pogut formular.
  
Desena. Cessament i presa de possessió
  
En la resolució del concurs s'indicarà allò que corresponga en relació amb els cessament i preses de possessió de llocs de treball, que hagen de formalitzar-se com a conseqüència d'aquell.
  
Segon
  
La Comissió d'Avaluació del present concurs estarà formada pels membres següents:
  
Titulars:
  
President:
  
- Sr. José Luis Lliso Ruiz, cap de Secció de Coordinació Administrativa, de la Conselleria d'Agricultura, Pesca i Alimentació.
  
Vocals:
  
- Sra. Isabel López García de Luján, cap de l'Unitat de Gestió Administrativa i Activitats Esportives, de la Conselleria de Cultura, Educació i Esport.
  
- Sra. María José Moragues Terrades, tècnica d'Administració del SERVEF.
  
- Sra. María del Remedio Laguarda Ros, cap de Negociat de Retribucions, de la Conselleria de Sanitat.
  
- Sr. Joaquín Vidal Gandía, cap de la Unitat d'Infraestructures i Comunicacions, de la Conselleria d'Empresa, Universitat i Ciència.
  
- Un representant del sindicat CC.OO.
  
- Un representant del sindicat UGT.
  
- Un representant del sindicat IGEVA.
  
- Un representant del sindicat CSI-CSIF.
  
- Un representant del sindicat STAPV-Iv.
  
Vocal-secretària:
  
- Sra. María Carmen González-Salazar Sospedra, cap del Negociat de Registre de Personal i Llocs de Treball, de la Conselleria de Justícia i Administracions Públiques.
  
Suplents:
  
Presidenta:
  
- Sra. Carmen Vilanova Amat, cap del Servici de Coordinació i Ordenació Administrativa, de la Conselleria de Benestar Social.
  
Vocals:
  
- Sr. Rafael Marco Carpena, cap de la Unitat d'Administració, de la Conselleria d'Agricultura, Pesca i Alimentació.
  
- Sra. Amada Navarro Herrero, cap de la Unitat de Contractació del SERVEF.
  
- Sra. Vicenta José Soriano Todosantos, cap de la Unitat de Caixa, de la Conselleria de Cultura, Educació i Esport.
  
- Sra. Francisca Royo Muñoz, cap del Negociat de Qualitat Assistencial, de la Conselleria de Sanitat.
  
- Un representant del sindicat CC.OO.
  
- Un representant del sindicat UGT.
  
- Un representant del sindicat IGEVA.
  
- Un representant del sindicat CSI-CSIF.
  
- Un representant del sindicat STAPV-Iv.
  
Vocal-secretari:
  
- Sra. Susana Ventura Martínez, cap de la Unitat d'Administració, de la Conselleria d'Empresa, Universitat i Ciència.
  
La Comissió d'Avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la Comissió d'Avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució en el termini d'un mes, comptador del dia següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València en el termini de dos mesos, comptadors des del dia següent de la publicació de la present Resolució.
  
Els recursos contenciós administratius que s'interposen contra esta convocatòria, i successius actes del procés de provisió, seran anunciats en el Diari Oficial de la Generalitat Valenciana per als efectes de citació a les possibles persones interessades.
  
València, 30 de novembre de 2004.- El director general d'Administració Autonòmica: Miguel Antonio Crespo Marzal.
  
ANNEX I
  
(Oficines públiques)
  
ALACANT
  
- Direcció Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03546. ALACANT
  
Telèfon PROP 96/593 40 00/35659
  
FAX 96/5935378
  
CASTELLÓ
  
- Direcció Territorial de la Conselleria de Justícia i Administracions Públiques.
  
Carrer Major, núm. 78
  
12869. CASTELLÓ
  
Telèfon 964/35 82 37
  
Telèfon PROP 964/35 80 00
  
FAX 964/35 80 66
  
VALÈNCIA
  
- Oficina PROP
  
C/ Miquelet, núm. 5
  
46722. VALÈNCIA
  
Telèfon PROP 96/386 60 00